钦定古今图书集成/明伦汇编/人事典/第102卷 > 《游居赋》后汉·班彪
## 钦定古今图书集成/明伦汇编/人事典/第102卷 > 《游居赋》后汉·班彪

“夫何事于冀州，聊托公以游居。历九土而观风，亦哲
人之所虞。遂发轸于京洛，临孟津而北厉。想尚父之
威虞，号苍兕而明誓。既中流而叹息，美周武之知性。
谋人神以动作，享乌鱼之瑞命。瞻淇澳之园林，善绿
竹之猗猗。望常山之峨峨，登北岳而高游。嘉孝武之
乾乾，亲饰躬于伯姬。建封禅于岱宗，瘗元玉于此丘。”
遍五岳与四渎，观沧海以周流。鄙臣恨不及事，陪后
乘之下僚。今匹马之独征，岂斯乐之足娱。且休精于
敝邑，聊卒岁以须臾。